Meteo, 4 martie 2021: Temperatura maximă în București va ajunge la 18 grade Celsius. Cum este vremea în țară.
În România, temperaturile maxime se vor situa între 10 și 19 grade Celsius. În București, valorile termice vor continua să crească ușor, iar maxima pentru data de 4 martie 2021 va ajunge la 18 grade Celsius.
Vremea va continua să se încălzească, astfel încât va deveni deosebit de caldă în cea mai mare parte a țării.Cerul va fi variabil spre mai mult senin, cu înnorări spre sfârșitul intervalului în regiunile nordice, unde pe arii restrânse vor fi ploi slabe, iar în zona montană aferentă, precipitații mixte.Vântul va sufla slab și moderat, cu intensificări temporare la munte, îndeosebi în zona înaltă, iar trecător și cu viteze mai mici, ziua, în sud-estul teritoriului.Temperaturile maxime se vor situa, în general, între 10 și 19 grade Celsius, iar cele minime între -6 și 6 grade Celsius. Mai ales dimineața, în zonele joase, pe alocuri se va semnala ceaţă.Meteo în București: Valorile termice diurne vor continua să crească ușorValorile termice diurne vor continua să crească ușor, astfel încât vor caracteriza o vreme deosebit de caldă pentru această perioadă.Cerul va fi mai mult senin, iar vântul va sufla slab și moderat, cu ușoare intensificări pe parcursul zilei.Temperatura maximă va fi de 17 – 18 grade Celsius, iar cea minimă de 2 – 3 grade Celsius, mai scăzută în zona preorășenească până spre -1 – 0 grade Celsius. Dimineața și noaptea vor fi condiții de ceață.